Haja tmavá

Haja tmavá alebo haja hnedá (lat. Milvus migrans) je dravý vták z čeľade jastrabovité (Accipitridae). Hniezdi v Európe, v severnej Afrike a v Ázii. Na Slovensku je to sťahovavý druh, ktorý obýva najmä lužné lesy riek Morava, Dunaj a Latorica. Podľa Medzinárodnej únie na ochranu prírody a prírodných zdrojov haja tmavá patrí medzi najmenej ohrozené druhy, trend celkovej populácie je neznámy. Napriek tomu, že je pravdepodobne najbežnejší dravec sveta, jeho stavy klesajú kvôli otravám, zástrelom, znečistenia vody a prílišné používanie pesticídov. Na lokálnej úrovni na jej stavy vplývajú negatívne modernizácia miest a poľnohospodárstva. Európska populácia má neznámy trend. Mimo územia Európy je trend taktiež neznámy, v niektorých krajinách stúpa (Austrália) v iných klesá, ako Zambia. V západnej Afrike bol zistený významný pokles stavov približne až o 70% a to podľa výskumov v rokoch 19691973 a 20002004.

 Výskyt a stav na Slovensku 
Hniezdenie bolo dokázané na 7,70 % mapovacích kvadrátov.

Odhadovaný počet hniezdiacich párov je 40 - 60. Veľkosť populácie vykazuje výrazný pokles viac ako o 50%. Veľkosť územia na ktorom sa vyskytuje má mierny pokles od 20% - 50%. Ekosozologický status v roku 1995 V - zraniteľný. V roku 1998 VU:B1,2c, VU - zraniteľný. V roku 2001 VU - zraniteľný. V roku 2014 EN* C2a(i); D - silne ohrozený. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.  

 Taxonómia 
Je známych 7 poddruhov. 

Kompletný prehľad poddruhov:

 M. m. migrans (Boddaert, 1783) - haja tmavá 
 M. m. govinda Sykes, 1832 - haja indická 
 M. m. formosanus Nagamichi Kuroda, 1920 
 M. m. affinis Gould, 1838 - haja vidlochvostá 
 M. m. lineatus (J. E. Gray, 1831) - haja čiernosluchá - podľa IOC je to samostatný druh M. lineatus
 M. m. aegyptius (J. F. Gmelin, 1788) - haja africká - podľa IOC je to samostatný druh M. aegyptius
 M. m. parasitus (Daudin, 1800) - haja žltozobá - podľa IOC patrí ku druhu haja tmavá ako poddruh  M. aegyptius parasitus

 Galéria 

 Referencie 

 Iné projekty 

 Externé odkazy 



Kategória:Jastrabovité
Kategória:Najmenej ohrozené druhy
Kategória:Vtáky na Slovensku